— 315 — 



donneray à cognoistre que je n'ay point chaume (cessé) de penser pour 

 vous et M. de Caulmont, lecpiel ne pourra faillir d'avoir femme qui soil 

 agréable à vous et à luy. Il est vray, si cellui-cy se peult faire, je pense 

 que ce seroit encore celuy qui vous donnera le plus de contentement, 

 qui me fera encores vous prier vouloir attendre pour ung mois dedans 

 lequel nous aurons la response de M. de Jarnac, et je suis seure avec 

 l'aide de Nostre Seigneur que vous trouverez le conseil que je vous donne 

 estre venu de celle qui vous sera à jamais 

 Vostre meilleure amye , 



Marguerite \ 



Mademoiselle de Caulmont, 



Le juge maige de Perîgueux est porteur de la présente; il n'est be- 

 soing que je la face plus longue que vous prier le vouloir croire de ce 

 qu'il vous dira de par moy, et vous tient toute asseurée qu'il n'adjoutera 

 ni diminuera rien en ce que je l'ay chargé de vous dire, et quant il 

 iroit pour ung affaire qui me porteroit de tout mon bien, je ne voul- 

 drois lui donner lettre, sinon pour le faire croire, car je me fie totale- 

 ment en luy ; mais pour ce qu'il est impossible que l'on sceut assez dire 

 l'affection que j'ay en l'affaire dont il vous parlera, je mettrai ici que 

 jamais je n'auray patience jusqu'à ce qu'il soit accomply, et ne penseray 

 point estre aymée de ceulx à qui il tiendra, qui sera l'endroit où , sup- 

 pliant le Créateur, mademoiselle de Caulmont, vous donner sa Irés- 

 sainte grâce. Escript au Monl-de-Marsan , le xvii^ jour d'aoust. 



Vostre bonne amye, 



Marguerite ^ 



Mademoiselle de Caulmont, 



Sans l'espérance que j'ay d'aller faire Noël au Mont-de-Marsan, où 

 le roy de Navarre avoit envie de me mener, et n'attendre de jour en 

 jour que le beau temps pour me faire partir, j'eusse bien voulu , pour 

 l'envie que j'ay de vous voir, que vous eussiez fait la fesie en cette com- 

 pagnie ; mais le temps a esté si maulvais que je n'ay sceu parth-, et si 

 eusse bien craint de vous faire mettre par les chemins, qui sont fort mal 

 aisés et dangereulx. Ce printemps, il fera beau aller, et je espère que 

 nous aurons occasion de nous veoir, car si la leste de vostre fdz se fait , 

 comme les propos qui sont convenus m'en donnent bonne espérance, 

 je ne permettray que toutes les bonnes chères se facent sans moy. Vous 

 verrez, par les lettres de madame la seneschale, ce que luy en a esté 



' Collection Egerton, Lelt. and. papers , vol. 9. 



- Collcclion Egerton. Mise. Lelt. and papers, vol. 9, fol. 92. 



